الندم
(( الندم ))
بقلمي..
نصفي الثاني كتلي هذا رايك جان.
توقعته كلامك من كلب واللسان.
صدكتك واجيت مغمض امشي وياك…
وطرت من الفرح للسمه بلا جنحان
والايام تمشي وكلت بلكي دوم..
وبزحمة ظنوني وسهم هجرك بان
شو كلشي اختلف مابين ليله ويوم
واحس وقت الهجر جنه بكلامك حان
هواء في شبك كل الحجيته وياك
وعايش غير عالم مااله عنوان.
كلها اوهام طلعت والحجي مو ذاك
وانه بغربتي في عالم النسيان.
ليش تغيرت ماكو عذر مقبول
عفتي بحيرتي غركان بالاحزان.
كان من البدايه تكلي وضع غير .
حتى اعرف مصيري ومااظل حيران.
مو من مستواك الفرق صار هواي
وهسه انته غرورك وصل للطغيان
الحب عدنه مقدس كل فرق بيه.
نلغيها الفوارق من نحب بايمان.
صح وضعي صعب بس القصد معروف
وانه نيتي سليمه وامتلك وجدان
كلشي اختلف عندك رحت حيل بعيد
واسلوبك ابد ماجان بالحسبان .
طبيعي من اختلف وياك بالتفكير.
مرات السراب يوهم العطشان.
مو مغرور طبعي يجوز كلش حاد
ولاكن بالمشاعر انه هم انسان.
صح الفرق واضح بيني انه وياك.
مثل وجه الملاك وهيئة الشيطان..
رح ابقى اذكرك من تجي الايام
واكلك هذا غدرك والجرح نيشان
جنت انه عله نيتي وامنت بالصار
كل الغلط بيه وانته ما غلطان.
ذنبي اعمى كلب لمن مشيت وياك.
ندمان واظل طول العمر ندمان..